1813-ban, miután Napóleont nem tudta lebeszélni háborús terveiről, Schwarzenberg visszatért Bécsbe. Augusztus 5-én Ferenc császár – a Károly főherceg visszatérését támogató Habsburg családi lobby "(Hofpartei)" ellenében – Schwarzenberget nevezte ki a Csehországban felállított új császári hadsereg főparancsnokává. Vezérkari főnökévé Radetzky gróf tábornagyot nevezte ki. A hadjárat tervét Trachenberg porosz városban, (ma: Żmigród, Lengyelország) dolgozták ki. Schwarzenberg Csehországban állt, Blücher porosz tábornagy (1742-1819) a Katzbach pataknál állt , a Bernadotte marsall, Svédország koronahercege a Havel és a Spree folyóknál állt. Schwarzenberg főhadiszállásán három uralkodó tartózkodott, és korlátozták döntési szabadságát. Diplomáciai érzéke révén sikerült keresztülvinnie a szükséges intézkedéseket. Blücher győzelmei Grossbeerennél, a Katzbach mellett, és Dennewitznél (Brandenburgban) meggyengítették Napóleon erőit.